Ouganga is de Philosophie z'Europa im 6. Jahrhundad vou Christus z'Kleinasien mid da sogenannten Ionischn Naturphilosophie (Thales, Anaximenes, Anaximander): D'Naturphilosophn ham nochn Urgrund, Urstoff, Element (griechisch archè) vo da Weid gfrogd. Dabei hod si de griechische Philosophie in Obgrenzung und Dialog zur Mythologie entwickld. Thema von Mythos is emfois a Gsamtdeitung vo da Weid, wobei si ava d'Philosophie auf koane außerrationalen Autoritätn (wia zum Beispüi Götter) stützt, sondan bloß auf vernünftige Argumentation, Denken (den so genånntn Logos).